Universidade Federal do Sur

A Universidade Federal do Sur (en ) é unha universidade federal pública do Distrito Federal do Sur, en Rusia. Ten campus en Rostov do Don e en Taganrog.

 Historia 
A Universidade Federal do Sur é a maior institución educativa e de investigación do óblast de Rostov. Comezou a funcionar en Rostov no 1915 como unha filial da Universidade Imperial de Varsovia, cuxos empregados rusos foran evacuados ao estalar a primeira guerra mundial. No momento da súa fundación, era a primeira institución de ensino superior de Rostov, e contaba con catro departamentos: historia e filosofía, medicina, física e matemáticas, e dereito.

Co colapso do imperio ruso, a entidade mudou o seu nome a Universidade do Don por decreto do goberno provisional, o 5 de maio do 1917. Durante a guerra civil rusa, a rexión estivo baixo o poder da coalición antisoviética do Movemento Branco e do Exército do Don de Alekséi Kaledin. Moitos dos traballadores refuxiados na universidade compartían os valores antisoviéticos, e parte do alumnado foi recrutada. Tras a conquista de Rostov por parte do Exército Vermello en xaneiro do 1920, a xerencia da universidade pasou a mans dos soviéticos. Nese mesmo ano, purgouse o centro de partidarios do bando inimigo.

No 1925, foi renomeada Universidade Estatal do Cáucaso Norte para reflectir o seu status como centro educativo no, por aquel entón, krai do Cáucaso Norte. No 1934, pasou a ser a Universidade Estatal de Rostov do Don e, no 1957, a Universidade Estatal de Rostov. En novembro do 2006, uniuse coa Academia Estatal de Arquitectura e Artes de Rostov, a Universidade Estatal Pedagóxica de Rostov e a Universidade Estatal de Radiotecnoloxía de Taganrog para formar a actual Universidade Federal do Sur.

 Centros 
miniatura|Facultade de Filosofía e Estudos Culturais de Rostov do Don.
miniatura|Edificio do campus de Taganrog.

 Campus principal (antiga Universidade Estatal de Rostov)
 Facultade de Bioloxía e Ciencias do Solo
 Facultade de Química
 Facultade de Economía
 Facultade de Xeoloxía e Xeografía
 Facultade de Alta Tecnoloxía
 Centro de Enxeñaría Pezoeléctrica
 Facultade de Historia
 Facultade de Dereito
 Facultade de Matemáticas, Mecánica e Computación
 Facultade de Filoloxía e Xornalismo
 Facultade de Filosofía e Estudos Culturais
 Facultade de Psicoloxía
 Facultade de Física
 Facultade de Estudos Rexionais
 Facultade de Ciencia Social e Política
 Instituto de Relacións Económicas Internacionais
 Instituto Pedagóxico (antiga Universidade Pedagóxica de Rostov)
 Facultade de Lingüística e Filoloxía
 Facultade de Pedagoxía e Psicoloxía
 Facultade de Educación Física e Deporte
 Facultade de Economía, Administración e Estudos Legais
 Facultade de Ciencias Naturais
 Facultade de Tecnoloxía e Desenvolvemento
 Facultade de Artes Visuais
 Facultade de Matemáticas, Física e Computación
 Facultade de Educación Continuada e Estendida
 Facultade de Adestramento Avanzado e Desenvolvemento Profesional para Profesores
 Instituto de Taganrog de Tecnoloxía (TIT), antiga Universidade Estatal de Radiotecnoloxía de Taganrog
 Instituto de Arquitectura e Artes (antiga Academia Estatal de Arquitectura e Artes de Rostov)

 Alumnado e profesorado 

 Alumnado 

 Aleksander Burba (1918-1984), químico.
 Aleksandr Solzhenitsyn (1918-2008), escritor ruso.
 Aleksander Ankvab (1952-), presidente de Abkhazia.
 Aleksandr Dziuba (1990-), tradutor e lingüista.

 Profesorado 

 Dmitri Ivanovski (1864-1920), botánico.
 Dmitri Mordujái-Voltovskói (1876-1952), matemático
 Sabina Spielrein (1885-1942) psicanalista.
 Iván Kornílov (1899-1953), xeneral soviético
 Vladímir Semiónov (1911-1922), diplomático soviético.

 Notas 

 Véxase tamén 

 Ligazóns externas 

 Sitio web oficial (en ruso)
 Sitio web do Instituto de Economía e Relacións Internacionais da Universidade (en inglés)
 Sitio web do Instituto de Tecnoloxía de Taganrog (en inglés)

Categoría:Óblast de Rostov
Categoría:Universidades de Rusia